CELEX: 62020CN0433
Language: lv
Date: 2020-09-15 00:00:00
Title: Lieta C-433/20: Lūgums sniegt prejudiciālu nolēmumu, ko 2020. gada 15. septembrī iesniedza Oberlandesgericht Wien (Austrija) – Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH/Strato AG

30.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 414/23
            
         
      Lūgums sniegt prejudiciālu nolēmumu, ko 2020. gada 15. septembrī iesniedza Oberlandesgericht Wien (Austrija) – Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH/Strato AG
      
      (Lieta C-433/20)
      (2020/C 414/33)
      Tiesvedības valoda – vācu
      
         Iesniedzējtiesa
      
      
         Oberlandesgericht Wien
      
      
         Pamatlietas puses
      
      
         Prasītāja: Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH
      
      
         Atbildētāja: Strato AG
      
      
         Prejudiciālie jautājumi
      
      
                  1)
               
               
                  Vai jēdziens “uz jebkura materiāla” Direktīvas 2001/29/EK (1) 5. panta 2. punkta b) apakšpunktā ir jāinterpretē tādējādi, ka ar to ir jāsaprot arī serveri, kas ir trešo personu īpašumā, kuras nodod fizisko personu (klientu) rīcībā privātai lietošanai (un nedz tiešu, nedz netiešu komerciālu mērķu nolūkā) šajos serveros glabāšanas telpu, ko klienti izmanto reproducēšanai, izmantojot saglabāšanu (“cloud computing”)?
               
            
                  2)
               
               
                  Ja tas tā ir: Vai pirmajā jautājumā minētā tiesību norma ir jāinterpretē tādējādi, ka tā ir jāpiemēro valsts tiesiskajam regulējumam, atbilstoši kuram autoriem ir tiesības uz atbilstīgu atlīdzību (datu nesēju atlīdzība):
                  
                              —
                           
                           
                              ja, ņemot vērā darba (darba, kas ir ticis pārraidīts, sabiedrībai nodota darba vai tirdzniecības nolūkā radīta datu nesēja) būtību, ir paredzams, ka šis darbs tiks reproducēts personiskai vai privātai lietošanai, saglabājot to uz “jebkāda veida datu nesēja, kas ir piemērots šādai reproducēšanai un valsts teritorijā tiek laists tirgū tirdzniecības nolūkā”; un
                           
                        
                              —
                           
                           
                              ja šajā ziņā tiek izmantots pirmajā jautājumā aprakstītais saglabāšanas veids?
                           
                        
            
         (1)  Eiropas Parlamenta un Padomes Direktīvas 2001/29/EK (2001. gada 22. maijs) par dažu autortiesību un blakustiesību aspektu saskaņošanu informācijas sabiedrībā (OV 2001, L 167, 10. lpp.).